钦定古今图书集成/明伦汇编/闺媛典/第336卷 > 钱良引妻袁氏
## 钦定古今图书集成/明伦汇编/闺媛典/第336卷 > 钱良引妻袁氏

按《列朝诗集》，“袁氏名九淑，字君嫕，通州人，钱良引之
妻，四川左布政袁随之女也。少读经史，尤深内典，诗
文清丽，书法遒媚。良引故世家，好文，家有绛雪楼，君
嫕之所栖止，供具精良，几榻妍寂，中悬所绣大士像，
玉毫绀目，华鬘俨然。右左图史，诵读移日，清晨良夜，
焚修习静，每自谓易迁宫中人也。归良引，一年而卒”，
年才十八。所著有《伽音集》，东海屠隆为序。